SET ปิดลบ 20 จุด วิตก “จีน-สหรัฐฯ” ขัดแย้งรอบใหม่-ไทยเสี่ยงโดน Watchlist ปมแทรกแซงค่าเงิน
SET ปิดลบ 20 จุด วิตก “จีน-สหรัฐฯ” ขัดแย้งรอบใหม่-ไทยเสี่ยงโดน Watchlist ปมแทรกแซงค่าเงิน
22 ก.ค. 2563

ผู้สื่อข่าวรายงานว่า ดัชนีตลาดหุ้นไทยปิดวันนี้ที่ระดับ 1,357.04 จุด ลดลง 19.96 จุด (-1.45%) มูลค่าการซื้อขาย 63,863.04 ล้านบาท
10 หุ้นกดดัชนีวันนี้

นายกรภัทร วรเชษฐ์ ผู้อำนวยการฝ่ายวิจัยและบริการการลงทุน-กลยุทธ์การลงทุน บล.โนมูระ พัฒนสิน กล่าวว่า ตลาดหุ้นไทยวันนี้ปรับตัวลงในทิศทางเดียวกับตลาดต่างประเทศ โดยตลาดหุ้นในภูมิภาคเอเชียส่วนใหญ่ติดลบ 1-2% เช่นเดียวกับตลาดในยุโรปที่เทรดบ่ายนี้ก็ติดลบกว่า 1% เหมือนกันดาวโจนส์ฟิวเจอร์สที่ปรับตัวลงกว่า 100 จุด รับ Sentiment ลบจากข่าวรัฐบาลสหรัฐได้สั่งให้จีนปิดสถานกงสุลที่เมืองฮิวสตันภายใน 72 ชั่วโมง ทำให้เกิดความกังวลว่าจะเกิดข้อพิพาทรอบใหม่ระหว่างสหรัฐฯ และจีน จนอาจนำไปสู่นโยบายด้านภาษีรอบใหม่
นอกจากนี้ ตลาดบ้านเรายังเผชิญแรงกดดันหลังบ่ายนี้ “ยูบีเอส กรุ๊ป”ได้ระบุว่า ไทยมีโอกาสที่อาจจะถูกขึ้นบัญชี Watchlist ในเรื่องการแทรกแซงค่าเงิน หลังจากที่กระทรวงการคลังสหรัฐฯได้มีการตรวจสอบแล้วเข้าข่ายเงื่อนไขของการขึ้นบัญชี Watchlist ซึ่งก่อนหน้านี้ทาง”โนมูระฯ”ก็ได้มีการประเมินความเสี่ยงในเรื่องที่”ไทย และมาเลเซีย”ก็มีความเสี่ยงที่จะถูกขึ้นบัญชี Watchlist ในเรื่องแทรกแซงค่าเงินด้วยเช่นกัน อย่างไรก็ดี ให้ตั้งข้อสังเกตไว้ถึงความเสี่ยงที่จะโดนขึ้นบัญชี Watchlist อาจน้อย เนื่องจากตอนนี้ค่าเงินบาทได้กลับมาอ่อนค่าแล้ว อย่างไรก็ดี จะต้องรอดูการรายงานของกระทรวงการคลังสหรัฐที่คาดว่าจะออกมาในช่วงปลายเดือนนี้
แนวโน้มการลงทุนในวันพรุ่งนี้ (23 ก.ค.) นายกรภัทร กล่าวว่า ตลาดฯคงจะแกว่ง Sideway ถึง Sideway Down โดยให้แนวรับ 1,340-1,330 จุด ส่วนแนวต้าน 1,373 จุด พร้อมให้ติดตามการทยอยประกาศผลประกอบการของบริษัทจดทะเบียนต่อไป และติดตามการประชุมคณะกรรมการกำหนดนโยบายของธนาคารกลางสหรัฐ (FOMC) ในวันที่ 28-29 ก.ค.นี้ รวมถึงเกาะติดทีมเศรษฐกิจชุดใหม่ของไทย
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
STA มูลค่าการซื้อขาย 3,221.64 ล้านบาท ปิดที่  25.00 บาท ลดลง 3.25 บาท
BBL มูลค่าการซื้อขาย 2,645.16 ล้านบาท ปิดที่ 102.50 บาท ลดลง 6.00 บาท
CPF มูลค่าการซื้อขาย 2,629.01 ล้านบาท ปิดที่ 34.25 บาท ลดลง 0.25 บาท
PTT มูลค่าการซื้อขาย 2,609.63 ล้านบาท ปิดที่ 39.50 บาท ลดลง 0.75 บาท
PTL มูลค่าการซื้อขาย 2,185.28 ล้านบาท ปิดที่ 22.40 บาท ลดลง  0.60 บาท
ตลาดหุ้นเอเชีย
